Canvis de nom de l’espectacle – Projecte 34
Canvis de nom de l’espectacle	El Projecte 34 no vol ser només una forma d’expressió artística. També pretén cridar a la reflexió sobre la violència humana i les contradiccions inherents en nosaltres mateixos. Una revisita a l’antic tòpic del Homo homini lupus que pretén, més enllà de jutjar, mostrar els diferents costats del prisma, que sovint es mostra d’una manera massa simple i, en conseqüència, esbiaixada.
Des que es va començar a compondre l’espectacle (gener de 2009) fins el dia de l’estrena (25 de novembre de 2011), 34 va ser el nombre de víctimes mortals, tant dones com filles i fills, causades per la violència masclista a Catalunya. És per això que el nom de l’espectacle va anar canviant, sumant-ne un número més cada cop que lamentablement hi havia una nova víctima. A partir d’aleshores, esperant que mai més s’hagués de lamentar cap més mort, el títol de l’espectacle va quedar fixat com a Projecte 34.
Dos dies més tard de l’estrena, diumenge 27, la violència de gènere va sumar-se una altra víctima a Terrassa.
Comparteix:Feu clic per compartir al Twitter (Opens in new window)Comparteix al Facebook (Opens in new window)	Crea un lloc web gratuït o un blog a Wordpress.com.